**Pribaltske države**

**Naravnogeografske značilnosti**

1. **pribaltske države ležijo v zahodnem delu Ruske plošče**
2. **starost kamnin je od severa proti jugu vse manjša**
3. **na severu, v Estoniji, najdemo še staropaleozojske kamnine, na jugu, v Litvi, pa že mlado mezozojske**
4. **velik pomen za izgled današnjega reliefa je imela pleistocenska poledenitev, ki je na staro osnovo odložila ledeniške (glacialne) sedimente**
5. **značilno za relief pribaltskih držav je, da se ravninski relief ob rekah menjava z nekoliko višjim, rahko valovitim svetom, vendarle pa relief nikjer ne preseže nadmorske višine 300 metrov**
6. **za vodno omrežje so značilna razvejana rečna omrežja ter številna jezera (ledeniška akumulacijska jezera)**
7. **podnebje pribaltskih držav je izrazito prehodno**
8. **v zahodnih delih se še čuti vpliv Baltika, proti vzhodu pa v notranjost vse bolj narašča stopnja kontinentalnosti**
9. **med vegetacijo prevladujejo mešani gozdovi, delež gozdnih površin pa se od juga proti severu povečuje, obratno pa seveda upada gostota poselitve**

**Družbenogeoprafske značilnosti**

**Boj za samostojnost**

1. **položal Litve, Latvije in Estonije v razmerju do Sovjetske zveze lahko v marsičem primerjamo s položajem Slovenije v razmerju do Jugoslavije**
2. **vse te države se se namreč po kulturi in razvitosti bistveno razlikovale od drugih delov Sovjetske zveze**
3. **tudi pot do samostojnosti teh držav je bila v mnogočem podobna slovenski**

**Zgodovino baltskih držav nam prikazuje prosojnica številka 1!**

**Gospodarske razmere**

1. **v obdobju med letoma 1920 in 1940 je bilo za pribaltske države značilno dokaj visoko razvito kmetijstvo**
2. **industrijska proizvodnja je bila v tem času namenjena zgolj lastnemu trgu**
3. **z priključitvijo Sovjetski zvezi se je začela kolektivizacija kmetijstva in pospešena industrializacija**
4. **kmetijska pridelava je zato močno upadla in šele po dolgem času začela potem spet naraščati**
5. **kmetijstvo je danes usmerjeno predvsem v mlečno govedorejo in prašičerejo (mlečne, mesne in druge prehrambene produkte tudi izvažajo)**
6. **kolektivni in državni kmetijski obrati sovjetskega tipa (kolhozi in sovhozi) razpadajo, vse bolj pa se namesto njih uveljavljajo družinske kmetije**
7. **povojna masovna industrializacije, ki je temeljila na direktivah iz Moskve, je uvajala v pribaltskih državah nove industrijske panoge, ki niso bile namenjene zgolj trgu teh držav, temveč potrebam celotnega sovjetskega tržišča**
8. **pri tem seveda niso upoštevali potreb domačega prebivalstva in lokalnih pogojev**
9. **industrija je bila večinoma vezana na uvoz (iz drugih delov SZ) surovin in energetskih virov**
10. **tehnologija pribaltskih držav je danes za zahodne standarde popolnoma zastarela, problem pribaltske industrije pa je tudi v tem, da so bile v preteklosti glede prodaje produktov močno vezane na sovjetski trg**

**Etnična sestava prebivalstva in problemi rusifikacije**

1. **litovski in latvijski jezik sta si sorodna in spadata v posebno baltsko skupino jezikov**
2. **estonski jezik je bistveno drugačen in spada med ugrofinske jezike (zelo je podoben finskemu)**
3. **kulturno gledano Litva sodi v katoliško Srednjo Evropo, Latvija in Estonija pa v protestantsko Severno Evropo**
4. **Estonija je tako npr. precej bližja Finski kot pa Litvi in Estoniji**
5. **nacionalna sestava pribaltskih držav se je po letu 1940 bistveno spremenila**
6. **spremenila se je zaradi velikih vojnih žrtev med drugo svetovno vojno, zaradi stalinističnega nasilja po vojni, množičnih deportaciji prebivalstva v času SZ, pa tudi zaradi industrializacije (doseljevanje iz drugih delov SZ)**
7. **slovanski doseljenci so v času SZ prihajali iz Rusije, Belorusije in Ukrajine, se naseljevali predvsem v mestih in se zaposlovali predvsem v industriji**
8. **prisilna rusifikacija je posegla v vse pore družbenega in gospodarskega življenja**
9. **etnično je danes najbolj homogena Litva, učinki rusifikacije pa so bili precej hujši v Latviji in Estoniji**
10. **pribaltske države se zato po osamosvojitvi soočajo s problemom slovanskih doseljencev**
11. **najuspešneje so ta problem rešili v Litvi (odnosi z Rusijo so zato najmanj napeti), v Latviji in Estoniji pa so sprejeli diskriminacijske ukrepe za doseljeno prebivalstvo (omejevanje pravice do državljanstva, ...), kar je vodilo do novih nasprotij z državami naslednicami SZ**

**Zgodovina pribaltskih držav**

1. **do 18. stoletja so imeli pribaltski narodi dokaj različno zgodovino**
2. **v 18. stoletja so njihova ozemlja postala del carske Rusije**
3. **po oktobrski revoluciji so Litva, Latvija in Estonija proglasile samostojnost, vojne za neodvisnost pa so trajale vse do leta 1920, ko jim je samostojnost priznala tudi Sovjetska zveza**
4. **med letoma 1920 in 1940 so tako Litva, Latvija in Estonija uživale neodvisnost**
5. **po sporazumu med Hitlerjem in Stalinom, ki sta si razdelila vplivna območja v tem delu Evrope, si je SZ leta 1940 ponovno priključila ozemlja treh pribaltskih držav**
6. **med drugo svetovno vojno so doživele nacistično zasedbo, leta 1944 pa jih je ponovno zasedla sovjetska Rdeča armada**
7. **povojni sovjetski teror je pri pribaltskih narodih sprožil oborožen odpor, ki je trajal vse do Stalinove smrti**
8. **v drugi polovici 80. let se je z demokratizacijo SZ, pod vodstvom Gorbačova, spet razmahnilo osamosvojitveno gibanje**
9. **leta 1990 so Litva, Latvija in Estonija razglasile samostojnost, dokončno neodvisnost pa jim je Rusija priznala šele avgusta leta 1991**













